Joachim Meisner

**Joachim Meisner** (født 25. desember 1933 i Breslau, død 5. juli 2017 i Bad Füssing) var en kardinal i Den katolske kirke og erke&shy;biskop av Köln.

## Liv og virke
### Bakgrunn
Etter at familien var blitt fordrevet fra sitt hjem i Schlesien, vokste han opp i Eichsfeld.

### Prest
Han studerte filosofi og teologi i Erfurt (som da var del av Den tyske demokratiske republikk) fra 1959 til 1962, og ble her presteviet desember 1962. Han var først virksom som kapellan i Heiligenstadt og så i Erfurt, og rektor for Erfurts Caritasforbund. I 1969 tok han doktorgraden (dr.theol.) ved det pavelige universitetet Gregoriana i Roma.

### Biskop
Den 17. mars 1975 ble han titulær&shy;biskop av Vina og hjelpe&shy;biskop i Erfurt-Meiningen. Han ble bispeviet i Erfurt av den apostoliske administrator Hugo Aufderbeck den 17. mai samme år. Den 22. april 1980 utnevnte pave Johannes Paul II, som han personlig kjente, ham til biskop av Berlin.

### Kardinal, erkebiskop
Han ble utnevnt til kardinalprest av Santa Pudenziana den 5. januar 1983, og til metropolitterke&shy;biskop av Köln den 20. desember 1988, etter at Köln, antagelig verdens rikeste bispedømme, hadde vært vakant siden 14. september 1987. Utnevnelsen av Meisner til erkebiskop ble ledsaget av protester fra flere reform&shy;orienterte tyske teologer.

Han var en skarp kritiker av den moderne tidsånden, av abort og av likestilling av homofile samlivsformer med ekteskapet. Meisner startet sitt virke i Köln med å si til prestene der: «Dere ønsket meg ikke hit, jeg ønsket meg ikke hit, la oss nå gjøre det beste ut av det.» 

Kardinal Meisner var formann for liturgikommisjonen i Den tyske bispekonferanse for underkommisjonen for forbindelser med Øst- og Sentral-Europa og for solidaritets&shy;aksjonen Renovabis. Han var medlem av en rekke pavelige kongregasjoner, blant annet Kongregasjonen for kleresiet.

I 2016 og i 2017 var han med blant fire kardinaler som oppfordret pave Frans til å klargjøre visse aspekter ved det apostoliske skriv Amoris laetitia.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal *Joachim Meisner'' (1933-2017) *1975

## Referanser


## Eksterne lenker
* 
* Biografi på Katolsk.no
* Der Erzbischof von Köln: Joachim Kardinal Meisner
* Biografi på The Cardinals of the Holy Roman Church